pythainlp/thai-wiki-dataset-v3 huggingface dataset:
เอเอฟซีแชมเปียนส์ลีก 2016 รอบคัดเลือกเพลย์ออฟ

เอเอฟซีแชมเปียนส์ลีก 2016 รอบคัดเลือกเพลย์ออฟ จะลงเล่นตั้งแต่วันที่ 27 มกราคม ถึง 9 กุมภาพันธ์ ค.ศ. 2016. ทั้งหมด 21 ทีม เข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมใน รอบแบ่งกลุ่ม ของ เอเอฟซีแชมเปียนส์ลีก 2016.
==ทีม==
21 ทีมต่อไปนี้ (8 จากโซนตะวันตก, 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ, ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2, รอบเพลย์ออฟ):
สองทีม (ทั้งสองจากโซนตะวันออก) เป็นทีมที่รออยู่ในรอบคัดเลือกรอบ 1.
เจ็ดทีม (ทั้งหมดจากโซนตะวันออก) เป็นทีมที่รออยู่ในรอบคัดเลือกรอบ 2.
สิบสองทีม (8 จากโซนตะวันตก, 4 จากโซนตะวันออก) เป็นทีมที่รออยู่ในรอบเพลย์ออฟ.
===เพลย์ออฟ โซนตะวันตก 1===
ผู้ชนะจะได้ผ่านเข้าสู่ กลุ่ม A.
===เพลย์ออฟ โซนตะวันตก 2===
ผู้ชนะจะได้ผ่านเข้าสู่ กลุ่ม D.
===เพลย์ออฟ โซนตะวันตก 3===
ผู้ชนะจะได้ผ่านเข้าสู่ กลุ่ม B.
===เพลย์ออฟ โซนตะวันตก 4===
ผู้ชนะจะได้ผ่านเข้าสู่ กลุ่ม C.
===เพลย์ออฟ โซนตะวันออก 1===
ผู้ชนะจะได้ผ่านเข้าสู่ กลุ่ม H.
===เพลย์ออฟ โซนตะวันออก 2===
ผู้ชนะจะได้ผ่านเข้าสู่ กลุ่ม E.
===เพลย์ออฟ โซนตะวันออก 3===
ผู้ชนะจะได้ผ่านเข้าสู่ กลุ่ม F.
===เพลย์ออฟ โซนตะวันออก 4===
ผู้ชนะจะได้ผ่านเข้าสู่ กลุ่ม G.
==รอบคัดเลือกรอบ 1==
|-
!colspan=3|โซนตะวันออก
|}
==รอบคัดเลือกรอบ 2==
|-
!colspan=3|โซนตะวันออก
|}
----
----
----
==รอบเพลย์ออฟ==
|-
!colspan=3|โซนตะวันตก
|-
!colspan=3|โซนตะวันออก
|}
----
----
----
----
----
----
----
==อ้างอิง==
==แหล่งข้อมูลอื่น==
เอเอฟซี แชมเปียนส์ ลีก, the-AFC.com
*1
อาเรียดนา กูติเอร์เรซ

อาเรียดนา มาริอา กูติเอร์เรซ อาเรบาโล (Ariadna María Gutiérrez Arévalo; เกิดเมื่อวันที่ 25 ธันวาคม ค.ศ. 1993) เป็นนางแบบ นักแสดง และนางงามชาวโคลอมเบียที่ได้รับตำแหน่งมิสโคลอมเบีย 2014 และเป็นรองชนะเลิศ นางงามจักรวาล 2015 หลังจากการประกวดเธอได้แสดงในภาพยนตร์เรื่อง XXX: Return of Xander Cage และได้อันดับ 4 ในเรียลลิตีโชว์ เซเลบริตตีบิกบราเธอร์ 1 ของสหรัฐอเมริกา
== ชีวิตส่วนตัว ==
กูติเอร์เรซเกิดในซินเซเลโฮ ประเทศโคลอมเบีย ตอนอายุ 7 เดือนพ่อแม่ของเธอย้ายได้ไปบาร์รังกิยาและเธอเรียนได้ที่โรงเรียนเยอรมันบาร์รังกิยา
กูติเอร์เรซ เป็นนักศึกษา ก่อนที่จะได้รับตำแหน่งมิสโคลอมเบีย 2014 เธอได้รับรางวัล Senorita Sucre (มิสซูเกรโคลอมเบีย 2014) ปัจจุบันเธอทำงานเป็นนางแบบมืออาชีพ
== การประกวด ==
=== มิสโคลอมเบีย 2014 ===
กูติเอร์เรซได้เข้าร่วมการประกวดมิสโคลอมเบีย 2014 โดยเป็นตัวแทนของจังหวัดซูเกร และเธอได้รับตำแหน่งมิสโคลอมเบีย 2014 เมื่อวันที่ 17 พฤศจิกายน ค.ศ. 2014
เมื่อวันที่ 16 พฤศจิกายน ค.ศ. 2015 กูติเอร์เรซได้มอบมอบมงกุฎให้แก่อันเดรอา โตบาร์ มิสโคลอมเบีย 2015
=== นางงามจักรวาล 2015 ===
ตอนแรก ฮาร์วีย์ พิธีกรได้ประกาศว่ากูติเอร์เรซเป็นนางงามจักรวาล 2015 และมิสฟิลิปปินส์ เพีย วูร์ทซบาค ได้รองชนะเลิศอันดับ 1 แต่หลังจากกูติเอร์เรซสวมมงกุฎ ฮาร์วีย์ได้กล่าวว่าเขาประกาศผลรางวัลผิด และมิสโคลอมเบียได้รองชนะเลิศอันดับ 1 และวูร์ทซบาคได้เป็นนางงามจักรวาล เปาลินา เบกา นางงามจักรวาล 2014 จึงได้ถอดมงกุฎของกูติเอร์เรซและไปสวมให้วูร์ทซบาค ก่อนที่การออกอากาศจะสิ้นสุดลงอย่างกะทันหัน
== อ้างอิง ==
== แหล่งข้อมูลอื่น ==
Official Miss Colombia website
นางแบบโคลอมเบีย
บุคคลจากบาร์รังกิยา
อาด็อล์ฟ ชเตร็คเคอร์

อาด็อล์ฟ ชเตร็คเคอร์ (Adolph Strecker; 21 ตุลาคม ค.ศ. 1822 – 7 พฤศจิกายน ค.ศ. 1871) เป็นนักเคมีชาวเยอรมัน เกิดที่เมืองดาร์มชตัท เป็นบุตรของลูทวิช ชเตร็คเคอร์ เรียนที่โรงเรียนในเมืองดาร์มชตัท ก่อนจะเรียนต่อด้านวิทยาศาสตร์ที่มหาวิทยาลัยกีเซิน หลังเรียนจบ ชเตร็คเคอร์กลับไปเป็นครูที่ดาร์มชตัท ก่อนจะทำงานเป็นผู้ช่วยศาสตราจารย์และอาจารย์ที่มหาวิทยาลัยกีเซิน ในปี ค.ศ. 1850 ชเตร็คเคอร์คิดค้นวิธีสังเคราะห์กรดอะมิโนจากสารกลุ่มแอลดีไฮด์หรือคีโทน ต่อมาเขาเดินทางไปดำรงตำแหน่งศาสตราจารย์ที่มหาวิทยาลัยคริสเทียเนีย (มหาวิทยาลัยออสโลในปัจจุบัน) ในนอร์เวย์ และดำรงตำแหน่งศาสตราจารย์ที่มหาวิทยาลัยทือบิงเงินในปี ค.ศ. 1860 เขาศึกษาสารหลายชนิดจนทำให้สุขภาพย่ำแย่ ต่อมาในปี ค.ศ. 1870 ชเตร็คเคอร์ดำรงตำแหน่งศาสตราจารย์ที่มหาวิทยาลัยเวือทซ์บวร์ค แต่เสียชีวิตที่นั่นในหนึ่งปีต่อมา
== อ้างอิง ==
== แหล่งข้อมูลอื่น ==
นักเคมีชาวเยอรมัน
บุคคลจากดาร์มชตัท
ศิษย์เก่าจากมหาวิทยาลัยกีเซิน
บุคคลจากมหาวิทยาลัยกีเซิน
บุคคลจากมหาวิทยาลัยออสโล
บุคคลจากมหาวิทยาลัยทือบิงเงิน
บุคคลจากมหาวิทยาลัยเวือทซ์บวร์ค
มหาวิทยาลัยปักกิ่ง

มหาวิทยาลัยปักกิ่ง(Peking University)  (北大; Chinese: 北京大学, pinyin: Běijīng Dàxué) Bei-Da) นิยมเรียกกันว่าเป่ยต้า เป็นมหาวิทยาลัยวิจัยแห่งชาติของจีน 1 ใน 9 (C9 League) เช่นเดียวกับมหาวิทยาลัยชิงหฺวา เป็นมหาวิทยาลัยเก่าแก่ชั้นนำของรัฐที่มีชื่อเสียง มีสถาปัตยกรรมแบบจีนที่โดดเด่น มหาวิทยาลัยปักกิ่งมีบทบาทต่อการเคลื่อนไหวเชิงสัญลักษณ์ทางการเมืองในปี พ.ศ 2532 ในปัจจุบันมหาวิทยาลัยปักกิ่งเป็นมหาวิทยาลัยวิจัยชั้นนำที่มีชื่อเสียงมากที่สุดของจีน และจากการจัดลำดับโดยคอกโครัลลีไซมอนส์ มหาวิทยาลัยปักกิ่งอยู่ในลำดับที่ 22 ของโลก และลำดับ 5 ในเอเชีย
==ประวัติ==


ก่อตั้งขึ้นในสมัยราชวงศ์ชิง ในวันที่ 3 กรกฎาคม พ.ศ. 2441 ในชื่อมหาวิทยาลัยจักรวรรดิ์ปักกิ่ง ต่อมาเกิดเหตุการณ์การปฏิวัติซินไฮ่ ในปี พ.ศ. 2454 ราชวงศ์ชิงถูกล้มล้างอันเป็นจุดสิ้นสุดของจักรวรรดิจีนอายุกว่า 2,000 ปี เริ่มต้นของการปกครองแบบสาธารณรัฐของจีนมหาวิทยาลัยแห่งชาติปักกิ่ง (National Peking University) ก่อตั้งโดยพรรคชาตินิยมจีน (ก๊กมินตั๋ง) ในปี พ.ศ. 2463 มหาวิทยาลัยปักกิ่งเป็นมหาวิทยาลัยแรกที่รับนักศึกษาหญิงเข้ามาศึกษาในระดับอุดมศึกษาสมัยใหม่ของจีน
และเมื่อพรรคก๊กมินตั๋งพ่ายแพ้สงครามกลางเมืองจีน เมื่อพรรคคอมมิวนิสต์ประกาศตั้ง สาธารณรัฐประชาชนจีนมหาวิทยาลัยแห่งชาติปักกิ่งสูญเสียสถานะความเป็นมหาวิทยาลัยแห่งชาติที่แต่งตั้งโดยพรรคก๊กมินตั๋ง และต้องย้ายวิทยาเขตออกจากในเมืองไปอยู่บริเวณชานเมือง (วิทยาเขตเดิมอยู่บริเวณพระราชวังต้องห้าม) แต่มหาวิทยาลัยยังคงเป็นมหาวิทยาลัยที่ดึงดูดปัญญาชนจากทั่วแผ่นดินจีน จากเหตุการณ์การชุมนุมประท้วงที่จัตุรัสเทียนอันเหมินโดยมีนักศึกษาและปัญญาชนจากมหาวิทยาลัยปักกิ่งเป็นแกนนำ ปัจจุบัน มหาวิทยาลัยปักกิ่ง เป็นมหาวิทยาลัยของรัฐที่มีชื่อเสียงลำดับต้นๆของแผ่นดินใหญ่ เป็นมหาวิทยาลัยวิจัยแห่งชาติ(National Key Universities) ที่มีอัตราการสอบแข่งขันเข้าศึกษามากที่สุดในแผ่นดินจีน
===สาขาวิชาที่เปิดสอน===

วิทยาลัย/ภาควิชา/สำนักวิชา/สถาบัน/ศูนย์ ที่เปิดสอนในหลักสูตรปริญญาตรี
ภาควิชาวิทยาการคอมพิวเตอร์และเทคโนโลยี
สำนักวิชาการปกครอง
สำนักความสัมพันธ์ระหว่างประเทศ
ศูนย์วิทยาศาสตร์สุขภาพ
วิทยาลัยวิทยาศาสตร์สิ่งแวดล้อมและวิศวกรรม
วิทยาลัยวิศวกรรมศาสตร์
สถาบันการศึกษาขั้นสูง เพื่อการศึกษาสหวิทยาการ
บัณฑิตวิทยาลัยศึกษาศาสตร์
ศูนย์จีนเพื่อการวิจัยเศรษฐกิจ
สำนักวิชาวิศวกรรมไฟฟ้าและวิทยาการคอมพิวเตอร์
วิทยาลัยหยวนเป่ย
ภาควิชาพละศึกษา
สำนักวิชามาร์กซิส(ลัทธิ)
สำนักวิชาภาษาต่างประเทศ
ภาควิชา ภาษาและวรรณคดีอังกฤษ
ภาควิชาสังคมวิทยา
ภาควิชาสารสนเทศเพื่อการจัดการ
โรงเรียนกฎหมาย
วิทยาลัยการบริหารGuanghua
สำนักวิชาเศรษฐศาสตร์
สำนักวิชาการศึกษานานาชาติ
ภาควิชาปรัชญา
สำนักวิชาโบราณคดีและพิพิธภัณฑ์วิทยา
ภาควิชาประวัติศาสตร์
สำนักวิชาวารสาร และการสื่อสารมวลชน
ภาควิชาจิตวิทยา
สำนักวิชาผังเมืองและ วิทยาศาสตร์สิ่งแวดล้อม
สำนักวิชา โลกและอวกาศ
วิทยาศาสตร์สุขภาพ
วิทยาลัยเคมี
ภาควิชาภาษาจีนและวรรณคดี
สำนักวิชาฟิสิกส์
สำนักวิชาวิทยาศาสตร์คณิตศาสตร์
== ศิษย์เก่าชาวไทยที่มีชื่อเสียง ==
ปัณฑพล ประสารราชกิจ
วิโรจน์ ตั้งวาณิชย์
== อ้างอิง ==
สถาบันอุดมศึกษาในปักกิ่ง
สถาบันอุดมศึกษาในประเทศจีน
สมาคมมหาวิทยาลัยภาคพื้นแปซิฟิก
เมืองห้วยชาย

ห้วยชาย เป็นเมือง (เทียบเท่ากับอำเภอของประเทศไทย) ของแขวงบ่อแก้ว ซึ่งอยู่ทางตะวันตกเฉียงเหนือของ ประเทศลาว
== อ้างอิง ==
ห้วยชาย
จูราสสิค พาร์ค (นวนิยาย)

จูราสสิค พาร์ค (Jurassic Park) เป็นนวนิยายแนวแฟนตาซีวิทยาศาสตร์และระทึกขวัญที่ประพันธ์โดยไมเคิล ไครซ์ตัน (Michael Crichton) ในปี ค.ศ. 1990 และได้นำมาทำเป็นภาพยนตร์ในชื่อจูราสสิค พาร์ค กำเนิดใหม่ไดโนเสาร์กำกับโดยสตีเวน สปีลเบิร์กออกฉายในปี ค.ศ.1993 เล่าเรื่องอุทาหรณ์เกี่ยวกับความล้มเหลวในการพยายามควบคุมสิ่งต่างๆ เนื่องจากทฤษฎีทางคณิตศาสตร์เรื่องความโกลาหล สวนสนุกแห่งหนึ่งสร้างไดโนเสาร์ขึ้นมาใหม่จากความก้าวหน้าทางพันธุวิศวกรรม แต่กลับเกิดเรื่องโกลาหล นำไปสู่ความล้มเหลวและเกิดเป็นหายนะ
==เนื้อเรื่อง==
เป็นเรื่องราวของบริษัทด้านวิศวพันธุกรรมอย่างอินเจ้นท์ อินดัสทรี่ได้ทำการทดลองเปิดสวนสนุก ณ เกาะอิสลาร์ นูบลาร์ของประเทศคอสตาริก้าอย่างลับๆ โดยผลจากการทดลองอย่างลับๆของปาร์คนั้นได้สร้างความสยดสยองทั้งในปาร์ค และลุกลามไปตามชุมชนของหมู่เกาะต่างๆที่อยู่รายรอบเกาะอิสลาร์ นูบลาร์เสียแล้ว...
อย่างไรก็ตาม แม้ว่า "ผลการทดลอง" นั้นจะเกิดปัญหา แต่จอห์น แฮมมอนด์ เจ้าของบริษัทอินเจ้นท์ก็ยังคงพยายามปิดข่าวในทุกวิถีทางและเดินหน้าในการพัฒนาปาร์คต่อไป พร้อมด้วยความต้องการทดลองการนำเที่ยวในชุดแรกด้วยการนำบุคคลสำคัญที่ทางบริษัทได้เลือกตัวไว้อย่างเช่น อลัน แกรนต์กับเอลลี แซตเลอร์ - สองนักบรรพชีวินวิทยาชื่อดัง - เอียน มัลคอล์ม นักคณิตศาสตร์สติเฟื่อง - โดนัลด์ เจนนาโร่ ทนายเจ้าปัญหา และสุดท้ายก็คือหลานๆที่น่ารักของเขาทั้งสองคนคือทิมและเล็กซ์ให้มาร่วมเดินทางเที่ยวชมปาร์คสุดอัศจรรย์ที่แฮมมอนด์ได้ตระเตรียมเอาไว้ ด้วยความต้องการที่จะให้ผู้ชมเหล่านี้ให้การรับรองในการเยี่ยมชมครั้งนี้นั่นเอง
แน่นอนว่าเมื่อทุกคนไปถึงเกาะแล้ว พวกเขาจึงได้พบว่าปาร์คสุดอัศจรรย์นี้ ก็คือปาร์คที่สามารถเพาะพันธุ์ไดโนเสาร์ให้หวนกลับคืนมาได้อีกครั้งนั่นเอง แต่หลังจากที่ทุกคนตกตะลึงได้ไม่นานนัก ทั้งอลัน แอลเลน และเอียนต่างก็รู้สึกตรงกันว่า การที่อินเจนท์ได้สร้างไดโนเสาร์ขึ้นมานี้ ถือว่าเป็นความสุ่มเสี่ยงที่อันตรายยิ่งนัก เพราะการที่มนุษย์คิดเล่นบทเป็น "ผู้สร้าง" ที่หมายควบคุมพลังอำนาจแห่งธรรมชาติเช่นนี้ย่อมอาจนำไปสู่หายนะที่ไม่อาจจะควบคุมได้อย่างแน่นอน และในที่สุดแล้ว เมื่อ "เดนนิส เนิร์สลี่ย์" ผู้เชี่ยวชาญด้านคอมพิวเตอร์ของปาร์คแอบทำการยกเลิกระบบรักษาความปลอดภัยทั้งหมดออกเพื่อแอบเอาตัวอ่อนของไดโนเสาร์หนีไปขายให้กับบริษัทคู่แข่ง กอปรกับมีเหตุพายุทอร์นาโดเข้าถล่มชายฝั่งคอสตาริก้าด้วยแล้ว พวกเขาจึงได้รับหายนะอย่างแรก เพราะเมื่อที่ไฟฟ้าดับนั้น รถของเหล่าผู้ตรวจปาร์คและหลานของจอห์อนแฮมมมอน ก็ได้เจอกับหายนะอย่างแท้จริง พวกเขาต้องหนีหนทางเดียว เพื่อให้รอดจากไดโนเสาร์
== แหล่งข้อมูลอื่น ==
Jurassic Park (novel) Wikipedia
วรรณกรรมแปล
วรรณกรรมภาษาอังกฤษ
วรรณกรรมในปี พ.ศ. 2533
จูราสสิค พาร์ค
เบนจามิน เนทันยาฮู

เบนจามิน "บีบี" เนทันยาฮู (Benjamin "Bibi" Netanyahu; בִּנְיָמִין "בִּיבִּי" נְתָנְיָהוּ; بنيامين نتانياهو; เกิด 21 ตุลาคม 2492) เป็นนายกรัฐมนตรีอิสราเอล สมาชิกรัฐสภา (Knesset) และหัวหน้าพรรคลิคุด (Likud)
เขาเกิดในกรุงเทลอาวีฟ มีบิดามารดาเป็นชาวยิวโลกิยะ เนทันยาฮูเป็นนายกรัฐมนตรีอิสราเอลคนแรกที่เกิดในประเทศอิสราเอลหลังการสถาปนารัฐ เนทันยาฮูเข้าร่วมกองกำลังป้องกันอิสราเอลไม่นานหลังสงครามหกวันในปี 2510 และเป็นหัวหน้าทีมคอมมานโดในหน่วยลาดตระเวนกองเสนาธิการ เขาเข้าร่วมหลายภารกิจ ซึ่งประกอบด้วยปฏิบัติการอินเฟอร์โน (ปี 2511), ปฏิบัติการกิฟต์ (ปี 2511) และปฏิบัติการไอโซโทป (ปี 2525) ซึ่งระหว่างนั้นเขาถูกยิงที่ไหล่ เขาต่อสู้ในแนวหน้าในสงครามการบั่นทอนกำลัง และสงครามยมคิปปูร์ในปี 2516 โดยร่วมกับกำลังพิเศษตีโฉบฉวยตามคลองสุเอซ แล้วนำการโจมตีของคอมมานโดลึกเข้าดินแดนซีเรีย เขาได้ยศร้อยเอกก่อนได้รับการปลด หลังสำเร็จการศึกษาจากสถาบันเทคโนโลยีแมสซาชูเซตส์ ด้วยปริญญาวิทยาศาสตร์บัณฑิตและวิทยาศาสตร์มหาบัณฑิต เขาได้รับสรรหาเป็นผู้ให้คำปรึกษาทางเศรษฐกิจแก่บอสตันคอนซัลทิงกรุป เขากลับประเทศอิสราเอลในปี 2521 เพื่อก่อตั้งสถาบันต่อต้านการก่อการร้ายโยนาทัน เนทันยาฮู (Yonatan Netanyahu Anti-Terror Institute) ซึ่งได้ชื่อตามโยนาทัน เนทันยาฮู ผู้เสียชีวิตขณะเป็นผู้นำปฏิบัติการเอนเทบเบ เนทันยาฮูรับราชการเป็นเอกอัครราชทูตอิสราเอลประจำสหประชาชาติตั้งแต่ปี 2527 ถึง 2531
เนทันยาฮูเป็นหัวหน้าพรรคลิคุดในปี 2536 เนทันยาฮูชนะการเลือกตั้งปี 2539 ทำให้กลายเป็นนายกรัฐมนตรีอิสราเอลที่หนุ่มที่สุด ดำรงวาระแรกระหว่างเดือนมิถุนายน 2539 ถึงกรกฎาคม 2541 เขาย้ายจากเวทีการเมืองไปภาคเอกชนหลังพ่ายการเลือกตั้งชิงตำแหน่งนายกรัฐมนตรีปี 2542 แก่เอฮุด บารัค (Ehud Barak) เนทันยาฮูหวนคืนการเมืองในปี 2545 โดยเป็นรัฐมนตรีว่าการกระทรวงการต่างประเทศ (ปี 2545–2546) และรัฐมนตรีว่าการกระทรวงการคลัง (ปี 2546–2548) ในรัฐบาลแอเรียล ชารอน แต่เขาออกจากรัฐบาลเพราะความไม่ลงรอยต่อแผนการปลดปล่อยกาซา ในฐานะรัฐมนตรีว่าการกระทรวงการคลัง เนทันยาฮูปฏิรูปเศรษฐกิจอิสราเอลขนานใหญ่ ซึ่งผู้วิจารณ์ยกย่องว่าพัฒนาสมรรถนะทางเศรษฐกิจของอิสราเอลในเวลาต่อมาอย่างสำคัญ เขาทวงตำแหน่งหัวหน้าพรรคลิคุดในเดือนธันวาคม 2548 หลังชารอนออกไปตั้งพรรคการเมืองต่างหาก ในเดือนธันวาคม 2549 เนทันยาฮูเป็นผู้นำฝ่ายค้านในรัฐสภาและหัวหน้าพรรคลิคุดอย่างเป็นทางการ หลังการเลือกตั้งรัฐสภาปี 2552 ซึ่งลิคุดได้อันดับสองและพรรคฝ่ายขวาได้เสียงข้างมาก เนทันยาฮูตั้งรัฐบาลผสม หลังชัยชนะในการเลือกตั้งปี 2556 เขากลายเป็นบุคคลที่สองที่ได้รับเลือกตั้งดำรงตำแหน่งนายกรัฐมนตรีเป็นสมัยที่สาม ถัดจากเดวิด เบนกูเรียน ในเดือนมีนาคม 2558 เนทันยาฮูได้รับเลือกตั้งเป็นนายกรัฐมนตรีเป็นสมัยที่ห้า
เนทันยาฮูได้รับเลือกตั้งเป็นนายกรัฐมนตรีอิสราเอลสี่สมัย เท่ากับสถิติของเดวิด เบนกูเรียน เขาเป็นนายกรัฐมนตรีคนเดียวในประวัติศาสตร์อิสราเลที่ได้รับเลือกตั้งสามครั้งติดต่อกัน ปัจจุบันเขาเป็นนายกรัฐมนตรีที่ดำรงตำแหน่งยาวที่สุดเป็นอันดับที่สอง
==อ้างอิง==
นายกรัฐมนตรีอิสราเอล
ทหารชาวอิสราเอล
ชาวยิวอิสราเอล
ชาวอิสราเอลเชื้อสายเบลารุส
ชาวอิสราเอลเชื้อสายโปแลนด์
ชาวอิสราเอลเชื้อสายรัสเซีย
ชาวอิสราเอลเชื้อสายลิทัวเนีย
บุคคลจากเทลอาวีฟ
รัฐมนตรีว่าการกระทรวงการต่างประเทศอิสราเอล
จูราสสิค เวิลด์ (เพลงประกอบภาพยนตร์)

Jurassic World Original Motion Picture Soundtrack อัลบั้มเพลงประกอบภาพยนตร์ของจูราสสิค เวิลด์ แต่งโดย ไมเคิล จิอัคคิโน ตัวอัลบั้มถูกวางจำหน่ายทั้งในรูปแบบดิจิทัลและแผ่นซีดีวันที่ 9 มิถุนายน 2015 โดยค่ายแบ็คลอตมิวสิค (Black Lot Music)
ก่อนอัลบั้มจูราสสิค เวิลด์ จิอัคคิโนเคยแต่งเพลงให้กับวิดีโอเกมของจูราสสิค พาร์คมาก่อน คือเกมวอร์แพธ:จูราสสิค พาร์ค (1999) และเดอะ ลอสต์ เวิลด์: จูราสสิค พาร์ค(1997) ในอัลบั้มจูราสสิค เวิลด์นี้ เขายังใส่ธีมของจูราสสิค พาร์ค ซึ่งแต่งโดยจอห์น วิลเลียมส์ลงในเพลงของเขาด้วย
=== รายชื่อเพลง ===
เพลงทั้งหมดแต่งโดยไมเคิล จิอัคคิโน ยกเว้นที่หมายเหตุไว้
== อ้างอิง ==
เพลงประกอบภาพยนตร์ที่ออกฉายในปี พ.ศ. 2558
เพลงประกอบภาพยนตร์ภาษาอังกฤษ
เพลงประกอบภาพยนตร์อเมริกัน
เพลงประกอบภาพยนตร์ที่สร้างจากหนังสือของ ไมเคิล ไครชตัน
เพลงประกอบภาพยนตร์ที่มีฉากบนเกาะ
เพลงประกอบภาพยนตร์ไดโนเสาร์
เพลงประกอบภาพยนตร์ที่ถ่ายทำในรัฐลุยเซียนา
เพลงประกอบภาพยนตร์ไอแมกซ์
เพลงประกอบภาพยนตร์ภาคต่อ
เส้นเมริเดียนที่ 145 องศาตะวันออก

เส้นเมริเดียนที่ 145 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 145 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 35 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 145 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 144 องศาตะวันออก
เส้นเมริเดียนที่ 146 องศาตะวันออก
== อ้างอิง ==
เส้นลองจิจูด
เส้นเมริเดียนที่ 155 องศาตะวันออก

เส้นเมริเดียนที่ 155 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 155 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 25 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 155 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 154 องศาตะวันออก
เส้นเมริเดียนที่ 156 องศาตะวันออก
เส้นลองจิจูด
เส้นเมริเดียนที่ 165 องศาตะวันออก

เส้นเมริเดียนที่ 165 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 165 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 15 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 165 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 164 องศาตะวันออก
เส้นเมริเดียนที่ 166 องศาตะวันออก
เส้นลองจิจูด
เส้นเมริเดียนที่ 175 องศาตะวันออก

เส้นเมริเดียนที่ 175 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก นิวซีแลนด์ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 175 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 5 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 175 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 174 องศาตะวันออก
เส้นเมริเดียนที่ 176 องศาตะวันออก
เส้นลองจิจูด
เจ้าสุริยา ณ ลำพูน

เจ้าสุริยา ณ ลำพูน เจ้านายฝ่ายเหนือ ราชบุตรองค์ในเจ้าจักรคำขจรศักดิ์ เจ้าผู้ครองนครลำพูน องค์สุดท้าย กับหม่อมแว่นแก้ว และเป็นอดีตอัยการจังหวัดตาก
== ประวัติ ==
เจ้าสุริยา ณ ลำพูน จบการศึกษาด้านกฎหมายจากประเทศอังกฤษ และเข้ารับราชการในสังกัดกรมอัยการ กระทรวงมหาดไทย จนกระทั่งได้รับแต่งตั้งเป็นอัยการจังหวัดตาก ในระหว่างปี พ.ศ. 2481 ถึงปี พ.ศ. 2485
== ชีวิตครอบครัว ==
เจ้าพัฒนา ณ ลำพูน มีบุตร 2 ธิดา 3
เจ้าวัชรี ณ ลำพูน
เจ้าพิสมัยมาลี ณ ลำพูน
เจ้านพมณีศรี ณ ลำพูน
เจ้าสุธี ณ ลำพูน
เจ้าสุมาลี (ณ ลำพูน) วงศ์ปราชญ์
==ราชตระกูล==
== อ้างอิง ==
== แหล่งข้อมูลอื่น ==
ปราณี  ศิริธร ณ พัทลุง. เพ็ชร์ล้านนา. (ครั้งที่ ๒) เชียงใหม่ :ผู้จัดการ ศูนย์ภาคเหนือ, ๒๕๓๘.
นงเยาว์ กาญจนจารี. ดารารัศมี : พระประวัติพระราชชายา เจ้าดารารัศมี. เชียงใหม่ :สุริวงศ์บุ๊คเซนเตอร์, ๒๕๓๙.
บุคคลจากจังหวัดลำพูน
สกุล ณ ลำพูน
ราชสกุลอิศรเสนา
เจ้านายฝ่ายเหนือ
ข้าราชการฝ่ายอัยการชาวไทย
บุคคลจากคณะนิติศาสตร์ มหาวิทยาลัยธรรมศาสตร์
ราชโอรสในเจ้าผู้ครองนครฝ่ายเหนือ‎
เส้นขนานที่ 60 องศาเหนือ

เส้นขนานที่ 60 องศาเหนือ คือวงกลมละติจูดที่ 60 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
ที่ละติจูดนี้ ดวงอาทิตย์จะมองเห็นได้เป็นเวลา 18 ชั่วโมง 52 นาที ในระหว่างครีษมายัน และ 5 ชั่วโมง 52 นาที ในระหว่างเหมายัน
== รอบโลก ==
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 60° เหนือลากผ่านพื้นที่ดังนี้:
== ดูเพิ่ม ==
เส้นขนานที่ 59 องศาเหนือ
เส้นขนานที่ 61 องศาเหนือ
== อ้างอิง ==
เส้นละติจูด
ริทอร์ต

ในห้องปฏิบัติการเคมี ริทอร์ต คือ เครื่องแก้วที่ใช้สำหรับการกลั่นหรือกลั่นแห้งของสสาร ริทอร์ตประกอบด้วยภาชนะทรงกลมที่มีคอยาวชี้ลงล่าง ของเหลวที่จะถูกกลั่นนั้นถูกใส่ในภาชนะและอุ่นให้ร้อน คอนั้นทำหน้าที่เป็นคอนเดนเซอร์ซึ่งให้ไอน้ำควบแน่นและไหลไปตามคอสู่ภาชนะด้านล่าง
ในอุตสาหกรรมเคมี ริทอร์ตคือภาชนะที่อากาศเข้าไม่ได้ โดยสสารถูกอุ่นเพื่อให้ปฏิกิริยาเคมีที่สร้างผลิตผลก๊าซซึ่งจะถูกเก็บไว้ในภาชนะเพื่อนำไปใช้ต่อไป ริทอร์ตยังถูกใช้ในระดับอุตสาหกรรม เช่น การสกัดน้ำมันหิน และการผลิตถ่านหุงต้ม กระบวนการให้ความร้อนหินน้ำมันเพื่อผลิตน้ำมันหิน ก๊าซหิน มักถูกเรียกว่าการริทอร์ต
ในอุตสาหกรรมอาหาร หม้ออบความดันส่วนใหญ่จะถูกเรียกว่าริทอร์ต หมายถึง "ริทอร์ตบรรจุกระป๋อง" สำหรับการฆ่าเชื้อโรคในอุณหภูมิสูง (116–130 องศาเซลเซียส)

==  ประวัติ ==
หลังการประดิษฐ์ของภาชนะแก้วหรือโลหะที่ใช้ในการกลั่นหรือริทอร์ตชนิดหนึ่ง ญาบิร นักเล่นแร่แปรธาตุได้พัฒนากรรมวิธีในการกลั่นจนเป็นอย่างที่ใช้อยู่ในปัจจุบัน นักเล่นแร่แปรธาตุใช้ริทอร์ตกันอย่างแพร่หลาย และรูปภาพของริทอร์ตนั้นยังพบได้ในรูปวาดของห้องปฏิบัติการของคนเหล่านี้ ก่อนการค้นพบของคอนเดนเซอร์ที่ใช้กันในปัจจุบัน ริทอร์ตนั้นถูกใช้โดยนักเคมีที่มีชื่อเสียง เช่น อ็องตวน ลาวัวซีเย, เยินส์ ยาคอบ แบร์เซลีอุส เป็นต้น
== หน้าที่ในเคมีวิเคราะห์ ==
ด้วยเทคโนโลยีที่ก้าวไกลโดยเฉพาะการคิดค้นคอนเดนเซอร์ไส้ตรง การใช้ริทอร์ตในห้องปฏิบัติการถูกมองว่าล้าสมัยตั้งแต่ต้นคริสต์ศตวรรษที่ 20 อย่างไรก็ตาม เทคนิคในห้องปฏิบัติการบางอย่างนั้นอาจไม่ต้องการอุปกรณ์ที่ละเอียดอ่อน และสามารถใช้ริทอร์ตเพื่อทดแทนอุปกรณ์การกลั่นที่ซับซ้อนได้
== อ้างอิง ==
อุปกรณ์ห้องปฏิบัติการ
นิกายในศาสนาฮินดู

นิกายในศาสนาฮินดู คือประเพณีในศาสนาฮินดู ที่มีการนับถือเทพเจ้าหนึ่งพระองค์หรือมากกว่าเป็นหลัก เช่น พระศิวะ, พระวิษณุ และ พระพรหม
ศาสนาฮินดูไม่มีหลักคำสอนหลักกลาง ในขณะเดียวกันชาวฮินดูเองจำนวนมากก็ไม่ได้อ้างว่าเป็นของนิกายหรือประเพณีใด ๆ  อย่างไรก็ตาม ในงานศึกษาเชิงวิชาการนิยมแบ่งออกเป็น 4 นิกายหลัก ได้แก่ ลัทธิไวษณพ, ลัทธิไศวะ, ลัทธิศักติ และ ลัทธิสมารตะ นิกายต่าง ๆ นี้แตกต่างกันที่องค์เทพเจ้าที่บูชาเป็นหลักหรือเป็นศูนย์กลางของนิกายนั้น ลักษณะสำคัญของนิกายในศาสนาฮินดูคือไม่ปฏิเสธแนวคิดอื่น ๆ นอกนิกาย การยกย่องสรรเสริญเทพเจ้าอื่นนอกนิกาย และบ่อยครั้งที่ร่วมเฉลิมฉลองกับนิกายอื่น ๆ อย่างเท่ากันในลักษณะแบบอติเทวนิยม Julius J. Lipner ได้ระบุไว้ว่าการแบ่งนิกายของศาสนาฮินดูนั้นแตกต่างจากในศาสนาหลักอื่น ๆ ของโลก เพราะนิกายของศาสนาฮินดูนั้นคลุมเครือกับการฝึกฝนของบุคคลมากกว่า เป็นที่มาของคำว่า "Hindu polycentrism" (หลากหลายนิยมฮินดู, ฮินดูตามท้องถิ่น)
== อ้างอิง ==
สักซ้า

สักซ้า (Rạch Giá) เป็นเมืองหลักและนครประจำจังหวัดเกียนซาง ทางภาคใต้ของประเทศเวียดนาม ตั้งอยู่ชายฝั่งด้านตะวันออกของอ่าวไทย ห่างจากนครโฮจิมินห์ไปทางทิศตะวันตกเฉียงใต้ 
==ภูมิอากาศ==
== อ้างอิง ==
==แหล่งข้อมูลอื่น==
นครในประเทศเวียดนาม
จังหวัดเกียนซาง
ที โมเมนต์

ที โมเมนต์ (TMoment) เป็นบริษัทผลิตและจัดจำหน่ายภาพยนตร์ไทย โดยเป็นการร่วมทุนระหว่าง ไท เอ็นเตอร์เทนเมนต์ และ โมโน เทคโนโลยี และชื่อบริษัทมีที่มาจากการนำชื่อหน้าของทั้งสองบริษัทคือ T ของไท และ Mo ของโมโนมารวมกัน โดยบริษัทเปิดดำเนินการเพียง 3 ปีและได้ปิดตัวลงด้วยเหตุผลคือกลุ่มโมโนต้องการขอถอนทุน
== ประวัติ ==
ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาท โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน
ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือโอเวอร์ไซส์ ทลายพุง กวาดรายได้ไป 15 ล้านบาท แอปวอร์ แอปชนแอป กวาดรายได้ไป 17 ล้านบาท และ The Pool นรก 6 เมตร กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง และต่อมาทาง ไท เอ็นเตอร์เทนเมนต์ ได้แยกไปเปิดค่ายภาพยนตร์ใหม่ร่วมกับ เมเจอร์ ซีนีเพล็กซ์ ในชื่อ ไท เมเจอร์
== บุคคลสำคัญ ==
=== บุคลากรหลัก ===
วิสูตร พูลวรลักษณ์
=== ผู้กำกับภาพยนตร์ในสังกัด ===
=== นักแสดงที่มีชื่อเสียงในสังกัด ===
== ผลงาน ==
=== ภาพยนตร์ ===
== ดูเพิ่ม ==
จีเอ็มเอ็ม ไท หับ
ไท เอ็นเตอร์เทนเมนต์
โมโนฟิล์ม
จีดีเอช ห้าห้าเก้า
== อ้างอิง ==
== แหล่งข้อมูลอื่น ==
ที โมเมนต์
บริษัทผู้สร้างภาพยนตร์ไทย
บริษัทของไทย
ธุรกิจภาพยนตร์
บริษัทที่ก่อตั้งในปี พ.ศ. 2559
บริษัทของไทยที่ปิดกิจการ
สิ้นสุดในปี พ.ศ. 2562
คริปโทแซนทิน

คริปโทแซนทิน (cryptoxanthin) เป็นสารกลุ่มแคโรทีนอยด์ จัดอยู่ในกลุ่มแซนโทฟิลล์ โดยมีโครงสร้างคล้ายกับบีตา-แคโรทีนแต่มีหมู่ไฮดรอกซิลเพิ่มมา มีสูตรเคมีคือ C40H56O เมื่ออยู่ในรูปบริสุทธิ์ คริปโทแซนทินจะเป็นของแข็งผลึกสีแดงมันวาว ละลายในคลอโรฟอร์ม เบนซีน ไพริดีนและคาร์บอนไดซัลไฟด์
คริปโทแซนทินมีคุณสมบัติเป็นโปรวิตามินเอ เมื่ออยู่ในร่างกายจะเปลี่ยนรูปเป็นวิตามินเอ (เรตินอล) และมีคุณสมบัติเป็นสารต้านอนุมูลอิสระและกระตุ้นการซ่อมแซมเซลล์ที่สึกหรอ มีรายงานว่าคริปโตแซนทินอาจช่วยยับยั้งมะเร็งปอดได้
คริปโทแซนทินพบในพืชหลายชนิด เช่น พริก ฟักทองอเมริกัน พลับ มะละกอและแครอท
== อ้างอิง ==
== แหล่งข้อมูลอื่น ==
แคโรทีนอยด์
แอลกอฮอล์ทุติยภูมิ
มิสยูนิเวิร์สเวียดนาม

มิสยูนิเวิร์สเวียดนาม (Miss Universe Vietnam) เป็นการประกวดความงามระดับประเทศของประเทศเวียดนาม เพื่อคัดเลือกตัวแทนของประเทศไปประกวดนางงามจักรวาล ซึ่งเป็นหนึ่งในสี่ของการประกวดนางงามนานาชาติบิ๊กโฟร์
== ประวัติ ==
=== 2008–2022: Hoa hậu Hoàn vũ Việt Nam ===
การประกวดมิสยูนิเวิร์สเวียดนามอย่างเป็นทางการครั้งแรกจัดขึ้นที่วินเพิร์ลแลนด์รีสอร์ทในญาจาง เมื่อวันที่ 31 พฤษภาคม ค.ศ. 2008 โดยมีผู้เข้าประกวด 20 คน ในรอบตัดสินมีการแข่งขัน 4 รอบ ได้แก่ รอบชุดราตรี รอบชุดว่ายน้ำ รอบชุดอ๊าวส่าย และการสัมภาษณ์ ผู้ชนะคือ เหงียน ถวี่ เลิม จะเป็นตัวแทนของเจ้าภาพในการประกวดนางงามจักรวาล 2008 จัดขึ้นเมื่อวันที่ 14 กรกฎาคม ค.ศ. 2008 ในญาจางเช่นกัน โดยเธอสามารถเข้ารอบ 15 คนสุดท้ายได้
หลังจากที่หายไป 7 ปี การประกวดมิสยูนิเวิร์สเวียดนาม 2015 ได้จัดขึ้นอีกครั้งเมื่อวันที่ 3 ตุลาคม ค.ศ. 2015 ที่คราวน์คอนเวนชันเซ็นเตอร์ในนครญาจาง ภายใต้การบริหารของ Công ty Cổ phần Hoàn vũ Sài Gòn (Unicorp)
ปี ค.ศ. 2022 เป็นปีสุดท้ายของมิสยูนิเวิร์สเวียดนามในชื่อ Hoa hậu Hoàn vũ Việt Nam หลังจากเสียสิทธิ์ร่วมเข้าการประกวดในปี ค.ศ. 2023
=== 2023–ปัจจุบัน ===
ในปี ค.ศ. 2023 แฟรนไชส์นางงามจักรวาลของเวียดนามได้ให้สิทธิ์กับผู้ถือใบอนุญาตรายใหม่ อย่างไรก็ตามประกวด Hoa hậu Hoàn vũ Việt Nam ยังคงถูกจัดขึ้นภายใต้ชื่อใหม่มิสคอสโมเวียดนาม ดังนั้นผู้ชนะการประกวด Hoa hếu Hoàn vũ Viết Nam จะไม่ใช่มิสยูนิเวิร์สเวียดนามอีกต่อไป และจะไม่มีชื่อเป็นภาษาเวียดนาม
== ผู้ดำรงตำแหน่ง ==
== ผลงานการประกวดระดับนานาชาติ ==
สัญลักษณ์สี
=== มิสยูนิเวิร์สเวียดนาม ===
== ผลงานการประกวดระดับนานาชาติในอดีต ==
=== มิสซูปราเนชันแนลเวียดนาม ===
== อ้างอิง ==
== แหล่งข้อมูลอื่น ==
Official website
เวียดนาม
การประกวดนางงามในประเทศเวียดนาม
เซียร์เกย์ คอร์ซาคอฟ

เซียร์เกย์ เซียร์เกเยวิช คอร์ซาคอฟ (Sergei Sergeievich Korsakoff; Серге́й Серге́евич Ко́рсаков; 22 มกราคม ค.ศ. 1854 – 1 พฤษภาคม ค.ศ. 1900) เป็นประสาทจิตแพทย์ชาวรัสเซีย เกิดที่เมืองกูส-ครุสตัลนี (Gus-Khrustalny) เรียนวิชาแพทย์ที่มหาวิทยาลัยมอสโกและทำงานที่โรงพยาบาลจิตเวชเพียวบราเซนสกี (Preobrazhenski) ระหว่าง ค.ศ. 1876–1879 คอร์ซาคอฟฝึกทักษะด้านโรคประสาทภายใต้การสอนของอเล็กเซย์ โคเซฟนิคอฟ และเรียนจบปริญญาเอกในปี ค.ศ. 1887 ต่อมาเขาเดินทางไปเวียนนาเพื่อเรียนกับทีโอดอร์ เมย์เนิร์ต คอร์ซาคอฟเป็นศาสตราจารย์ด้านประสาทวิทยาและจิตเวชศาสตร์จนกระทั่งเสียชีวิตในปี ค.ศ. 1900
คอร์ซาคอฟมีผลงานที่สำคัญคือ ค้นพบกลุ่มอาการคอร์ซาคอฟ (Korsakoff's syndrome) ซึ่งเกิดจากการขาดวิตามินบี1ในสมองของผู้ป่วยที่ติดสุรา กลุ่มอาการนี้มีความสัมพันธ์กับโรคสมองเวอร์นิคเก (Wernicke's encephalopathy) จึงมักเรียกรวมกันว่า กลุ่มอาการเวอร์นิคเก–คอร์ซาคอฟ (Wernicke–Korsakoff syndrome)
== อ้างอิง ==
== แหล่งข้อมูลอื่น ==
แพทย์
บุคคลจากแคว้นวลาดีมีร์
เสียชีวิตจากภาวะหัวใจล้มเหลว
ศิษย์เก่าจากมหาวิทยาลัยมอสโก